РЕГЛАМЕНТ (ЕО) № 912/2008 КОМИСИЯТА
от 18 септември 2008 година
за определяне на коефициента на разпределение, приложим към заявленията за лицензии за внос, подадени в рамките на тарифната квота за внос, открита с Регламент (ЕО) № 964/2007, за ориза с произход от най-слабо развитите страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
като има предвид, че:
(1)
Регламент (ЕО) № 964/2007 на Комисията (3) откри за пазарната 2008/2009 година годишна тарифна квота за внос на 6 694 тона ориз, класиран в код по КН 1006, изразен като еквивалент на олющен ориз и с произход от най-слабо развитите страни (пореден номер 09.4178).
(2)
От информацията, предоставена съгласно член 4, буква a) от Регламент (ЕО) № 964/2007, става ясно, че заявленията, подадени през първите седем дни на септември 2008 година в съответствие с член 2, параграф 4 от горепосочения регламент, се отнасят до количества по-големи от наличните. Поради това следва да се определи до каква степен могат да бъдат издавани лицензии за внос, като се определи коефициентът на разпределение, който ще се прилага към заявените количества,
ПРИЕ НАСТОЯЩИЯ РЕГЛАМЕНТ:
Член 1
Заявленията за лицензии за внос на ориз с произход от най-слабо развитите страни, изброени в приложение I към Регламент (ЕО) № 980/2005 на Съвета (4), отнасящи се до квотата за пазарната 2008/2009 година, посочена в Регламент (ЕО) № 964/2007, подадени през първите седем дни на септември 2008 година, са основание за издаване на лицензии за количествата, посочени в заявленията, към които се прилага коефициент на разпределение в размер на 70,583119 %.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 септември 2008 година.